સુપ્રિમ કોર્ટે સોમવારે એક મોટો ચૂકાદો આપતા અનુરાગ ઠાકુરને બીસીસીઆઇના અધ્યક્ષ પદેથી અને અજય શિર્કેને સચિવ પદેથી હટાવી દીધા છે. લગભગ દોઢ વર્ષથી ચાલી રહેલી સુનાવણી બાદ સુપ્રિમ કોર્ટે આ મહત્વનો ચૂકાદો આપ્યો હતો. અનુરાગ ઠાકુર પર આરોપ હતો કે તે લોઢા સમિતિના પ્રસ્તાવો લાગૂ કરવામાં અડચણો ઉભી કરી રહ્યા હતા માટે તેમના પર કાર્યવાહી કરવામાં આવી. આ મામલે આગામી સુનાવણી 19 જાન્યુઆરી યોજાશે. આ ચૂકાદા પર પ્રતિક્રિયા આપતા પૂર્વ ક્રિકેટર બિશન સિંહ બેદીએ કહ્યુ કે રમતગમત અને ક્રિકેટના ફાયદા માટે આ એક મહત્વનો ચૂકાદો છે.